Μυρίκη Ευρυτανίας

Η Μυρίκη είναι ορεινό χωριό του νομού Ευρυτανίας. Είναι κτισμένη μέσα σε πυκνό ελατοδάσος, σε υψόμετρο 1.120 μέτρων στις πλαγιές του όρους Νεραϊδοβούνι, απέναντι του όρους ΤυμφρηστούΝομός Ευρυτανίας, σελ. 142-143. Απέχει 10 χλμ. από το Καρπενήσι.

Η Μυρίκη ανήκει στον Δήμο Καρπενησίου και ο πληθυσμός, της σύμφωνα με την απογραφή του 2011, είναι 61 κάτοικοι. Μέχρι το 1927 ονομαζόταν Μυρίσι ή ΜύρισιΠανδέκτης: Myrisi - Myriki.

Το χωριό γνώρισε καταστροφές κατά την Επανάσταση του 1821 και κατά την Κατοχή στον Β΄ Παγκόσμιο Πόλεμο. Ο παλαιότερος ναός στο χωριό είναι της Αγίας Παρασκευής από το 1816. Ανατολικά του χωριού βρίσκεται το ξωκλήσι του Προφήτη Ηλία. Άλλοι ναοί είναι: ο Άγιος Γεώργιος και ο Άγιος Κωνσταντίνος.

 Βιβλιογραφία 
 Συλλογικό έργο, 2006, Νομός Ευρυτανίας, τόμος 13, σειρά ΕΛΛΑΔΑ, Αθήνα, Εκδόσεις Δομή

 Παραπομπές 

Κατηγορία:Χωριά της περιφερειακής ενότητας Ευρυτανίας
Κατηγορία:Δήμος Καρπενησίου